Ministru kabineta rīkojuma projekta **„Par valsts nekustamās mantas Laidzes ielā 9, Talsos, Talsu novadā, pārdošanu”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, kā arī ievērojot Publiskas personas mantas atsavināšanas likuma 14.panta nosacījumus un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu, kas ierakstīts zemesgrāmatā uz valsts vārda valsts akciju sabiedrības „Ceļu satiksmes drošības direkcija” personā.  Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Valsts un pašvaldību mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu.  Publiskas personas mantas atsavināšanas likuma 14.pants regulē pirmpirkuma tiesību izmantošanu.  Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa nosaka, ka valsts īpašuma objekti, par kuriem līdz pabeigšanas datumam nav saņemts privatizācijas ierosinājums, var tikt atsavināti Publiskas personas mantas atsavināšanas likuma noteiktā kārtībā.  Saskaņā ar Privatizācijas ierosinājumu reģistra informāciju par šajā rīkojuma projektā iekļauto valsts nekustamo īpašumu privatizācijas ierosinājumi nav saņemti.  Ministru kabineta 2011.gada 1.februāra noteikumu N.109 „Kārtība, kādā atsavināma publiskas personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| 2. | Pašreizējā situācija un problēmas | Nekustamais īpašums Laidzes ielā 9, Talsos, Talsu novadā (nekustamā īpašuma kadastra Nr.8801 513 0014) sastāv no būves –administratīvās ēkas (būves kadastra apzīmējums 8801 013 0067 001) ar kopējo platību 586,6 m2.  Īpašuma tiesības uz nekustamo īpašumu ir nostiprinātas Latvijas valstij valsts akciju sabiedrības „Ceļu satiksmes drošības direkcija” personā Talsu pilsētas zemesgrāmatas nodalījumā Nr.1125, lēmuma datums:11.10.1999.  Būve ar kadastra apzīmējumu 8801 013 0067 001 ir saistīta ar zemes vienību ar kadastra apzīmējumu 8801 013 0067. Īpašuma tiesības uz nekustamo īpašumu (nekustamā īpašuma kadastra Nr. 8801 013 0067) – zemes vienību (zemes vienību ar kadastra apzīmējums 8801 013 0067) ir nostiprinātas valsts akciju sabiedrībai „Ceļu satiksmes drošības direkcija” Talsu pilsētas zemesgrāmatas nodalījumā Nr.811, lēmuma datums:02.07.1999. Valsts akciju sabiedrībai „Ceļu satiksmes drošības direkcija” piederošās zemes vienības atsavināšanai piemērojamas likuma „Par valsts un pašvaldību kapitāla daļām un kapitālsabiedrībām” normas.  Saskaņā ar Publiskas personas mantas atsavināšanas likumu 4.panta ceturtās daļas 1.punktu zemes īpašnieks, kas vēlas nopirkt zemesgrāmatā ierakstītu būvi, kas atrodas uz viņa īpašumā esošas zemes var ierosināt valsts nekustamā īpašuma atsavināšanu, un savas pirmpirkuma tiesības var realizēt šā likuma 14.pantā noteiktajā kārtībā.  Saskaņā Publiskas personas mantas atsavināšanas likuma pirmo un otro daļu valsts akciju sabiedrības „Ceļu satiksmes drošības direkcija” ar 2012.gada 16.februāra vēstuli Nr.11.11-1/272 ierosina valsts nekustamā īpašuma – būves Laidzes ielā 9, Talsos, Talsu novadā, atsavināšanu. Valsts akciju sabiedrība „Ceļu satiksmes drošības direkcija” informē, ka līdz šim minētajā ēkā ir izvietota Talsu nodaļa, taču ir uzsākta jaunas administratīvās ēkas būvniecība, kuru plānots pabeigt 2012.gada jūnija beigās un pēc minētā termiņa administratīvā ēka Laidzes ielā 9, Talsos, Talsu novadā, valsts akciju sabiedrībai „Ceļu satiksmes drošības direkcija” deleģēto valsts pārvaldes funkciju izpildei vairs nebūs nepieciešama. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 1. un 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot valsts nekustamo īpašumu Laidzes ielā 9, Talsos, Talsu novadā, kas ierakstīts zemesgrāmatā uz valsts vārda valsts akciju sabiedrības „Ceļu satiksmes drošības direkcija” personā, jo tas nav nepieciešams valsts pārvaldes funkciju veikšanai. Rīkojuma projekts paredz nekustamo īpašumu valdītājam - valsts akciju sabiedrībai „Ceļu satiksmes drošības direkcija” uzdevumu nodot pircējam valsts nekustamo mantu 30 dienu laikā no pirkuma līguma noslēgšanas dienas ar pieņemšanas- nodošanas aktu.  Trīsdesmit dienu termiņš valsts akciju sabiedrībai „Ceļu satiksmes drošības direkcija” dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.  Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem.  Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Tā kā Ministru kabineta rīkojuma projektā minētā nekustamā īpašuma pārdevējs ir valsts akciju sabiedrība „Valsts nekustamie īpašumi”, bet nekustamā īpašuma valdītājs ir valsts akciju sabiedrība „Ceļu satiksmes drošības direkcija”, lai varētu izpildīt nekustamā īpašuma pirkumu līgumā noteiktās saistības, Ministru kabineta rīkojuma projekta 3.punktā nekustamā īpašuma valdītājam - valsts akciju sabiedrībai „Ceļu satiksmes drošības direkcija” ir noteikts 30 dienu termiņš no pirkuma līguma noslēgšanas dienas, kurā ar pieņemšanas-nodošanas aktu pārdotais nekustamais īpašums jānodod pircējiem. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un valsts akciju sabiedrība „Ceļu satiksmes drošības direkcija”. |
| 6. | Iemesli, kādēļ netika nodrošināta sabiedrības līdzdalība | Saskaņā ar Publiskas personas mantas atsavināšanas likuma 4.panta otro daļu valsts nekustamo īpašumu atsavināšanu ierosina valsts akciju sabiedrība „Ceļu satiksmes drošības direkcija”.  Jautājuma būtība skar Ministru kabineta kompetenci lemt par to, vai atļaut vai neatļaut nekustamo īpašumu atsavināšanu (pārdošanu). |
| 7. | Cita informācija | Politikas joma – publiskā pārvaldības politika. |

|  |
| --- |
| **II. Tiesību akta projekta ietekme uz sabiedrību –** Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | |
| 1.2. valsts speciālais budžets | Projekts šo jomu neskar. | | | | |
| 1.3. pašvaldību budžets | Projekts šo jomu neskar. | | | | |
| 2. Budžeta izdevumi: | Projekts šo jomu neskar. | | | | |
| 2.1. valsts pamatbudžets | Projekts šo jomu neskar. | | | | |
| 2.2. valsts speciālais budžets | Projekts šo jomu neskar. | | | | |
| 2.3. pašvaldību budžets | Projekts šo jomu neskar. | | | | |
| 3. Finansiālā ietekme: | Projekts šo jomu neskar. | | | | |
| 3.1. valsts pamatbudžets | Projekts šo jomu neskar. | | | | |
| 3.2. speciālais budžets | Projekts šo jomu neskar. | | | | |
| **3.3. pašvaldību budžets** | Projekts šo jomu neskar. | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X | Projekts šo jomu neskar. | | | |
| 5.1. valsts pamatbudžets | Projekts šo jomu neskar. | | | |
| 5.2. speciālais budžets | Projekts šo jomu neskar. | | | |
| 5.3. pašvaldību budžets | Projekts šo jomu neskar. | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.  Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā.  Nekustamā īpašuma kadastrālā vērtība saskaņā ar informāciju no Nekustamā īpašuma valsts kadastra informācijas sistēmas uz 2012.gada 1.janvāri ir Ls 37396. | | | | |
| **IV. - VI. sadaļa –** Projekts šo jomu neskar. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un valsts akciju sabiedrība „Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Rīkojuma projekta izpildei jaunas institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

22.03.2012. 16:56

1500

I.Jansone

67024921, Ieva.Jansone@vni.lv